💎全椒：文运攸关笔峰塔老外游笔峰塔
图片：烟仙醉文侠/摄
笔峰塔记
作者：陆峰
椒之地古矣！春秋设邑，西汉置县，襟江带淮，势为要冲，兵家用武地也。然乡风独尚文，立学既久，俊才辈出，自有明而降，以文学名重东南。或曰一邑之文盛，始于明永乐初椒人培筑笔峰事。笔峰者，文峰也。古之术者言其形势愈峻，风脉益增，以为文运攸关焉。然旧志云椒人多勤勉而笃学，椒黉历兴废而不衰。以此观文道之昌，若非人事之功，岂见风水之德者乎？是故风水之利害，皆因人而显其兆也。
盖邑志所载，椒之贤达辈励志于学，举步维艰而不辍，薪火相传而不绝，其事历历，其功不可泯也。今立笔峰塔于南山之巅，地广亩余，门开两向，塔起七层，角斗八方。内置碑刻铭文，备述椒之先哲达人振铎施教，黉宫书院累世因循之故实。其意也，非特增笔峰之势，构椒陵大观，亦乃明盛世右文之政，彰乡贤兴学之德，复令椒之后人勿忘前驱而继其志也！
壬辰冬月记。
相关链接：
笔峰塔记
http://www.quanjiao.net/forum.php?mod=viewthread&tid=340822
走进笔峰塔－－第一层：全椒书院稽考
http://www.quanjiao.net/forum.php?